**Všeobecne záväzné nariadenie obce Nová Bašta č.2/2019**

**O MIESTNYCH DANIACH A MIESTNOM POPLATKU**

**ZA KOMUNÁLNE ODPADY A DROBNÉ STAVEBNÉ ODPADY**

**Návrh Všeobecne záväzného nariadenia /VZN/:**

|  |  |
| --- | --- |
| Vyvesené na úradnej tabuli obce dňa: | 28.11.2019 |
| Zverejnené na internetovej stránke obce dňa: | ....11.2019 |
| Dátum začiatku lehoty na pripomienkovanie: | .....11.2019 |
| Dátum ukončenia pripomienkového konania: | 15.12.2019 |
| Dátum zvesenia návrhu VZN dňa | .....11.2019 |
| Pripomienky zasielať :- písomne na adresu: Obec Nová Bašta,Hlavná č.54,PSČ 980 34-elektronicky na adresu: nova.basta@gmail.com |  |
| Vyhodnotenie pripomienok k návrhu VZN sa uskutoční dňa: | .....11.2019 |

**Schválené  VZN:**

|  |  |  |  |
| --- | --- | --- | --- |
| Na rokovaní OZ obce | **uznesením č. 47 /2019** | dňa: |   16.12.2019  |
|   |   |   |
| Vyhlásené vyvesením na úradnej tabuli obce dňa |   |   16.12.2019 |
|   |   |   |
| VZN nadobúda účinnosť dňom: |   | **01.01.2020** |

Obecné zastupiteľstvo v obci Nová Bašta v súlade s ustanovením § 4 ods. 3 písm. c),§6 a § 11 ods. 4 písm. d), e) a g) zákona SNR č. 369/1990 Zb. o obecnom zriadení v znení neskorších predpisov a zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov sa uznieslo na vydaní tohto všeobecne záväzného nariadenia:

**PRVÁ ČASŤ**

**Čl. 1**

**Predmet úpravy**

Týmto všeobecne záväzným nariadením (ďalej len „VZN“), v súlade s ustanovením zákona číslo 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon o miestnych daniach a miestnom poplatku“) sa ustanovujú podrobnejšie podmienky pre miestne dane a miestny poplatok za komunálne odpady a drobné stavebné odpady na území obce Nová Bašta (ďalej len „obec“).

**Čl. 2**

**Druhy miestnych daní**

(1)Miestnymi daňami, ktoré obec ukladá, sú:

a)daň z nehnuteľností,

b)daň za psa,

 c)daň za užívanie verejného priestranstva,

 d)daň za ubytovanie,

(2)Obec ukladá miestny poplatok za komunálne odpady a drobné stavebné odpady (ďalej len „poplatok“).

**DRUHÁ ČASŤ**

**Čl. 3**

**Daň z nehnuteľností**

Daň z nehnuteľností zahŕňa:

a)daň z pozemkov,

b)daň zo stavieb,

c)daň z bytov a z nebytových priestorov v bytovom dome (ďalej len „daň z bytov“ ).

**Čl.4**

**Daň z pozemkov**

Okruh daňovníkov,predmet dane a stanovenie základu dane je upravené zákonom o miestnych daniach a mkiestnom poplatku (§ 5 až 7).

**Čl. 5**

**Základ dane**

Základom dane z pozemkov je hodnota pozemku určená vynásobením výmery z pozemkov v m2 a hodnoty pôdy za 1 m2. Hodnoty pozemkov obce uvedenej v prílohe č.1 zákona č.582/2004 Z.z.:

|  |  |  |
| --- | --- | --- |
| **KATASTRÁLNE**  **ÚZEMIE**  | **HODNOTA V € / m2**  |  |
| orná pôda, chmeľnice, vinice, ovocné sady  |  trvalé trávnaté  porasty  |
|  **Nová Bašta** | **0,3651** | **0,0478** |

Hodnoty pozemkov obce uvedenej v prílohe č.2 zákona č.582/2004 Z.z.:

|  |  |
| --- | --- |
| **DRUH POZEMKU**  | **HODNOTA V € / m2**  |
|  záhrady  | **1,32** |
|  zastavané plochy a nádvoria  | **1,32** |
|  stavebné pozemky  |  **13,27** |
|  ostatné pozemky okrem stavebných pozemkov  |  **1,32** |

Hodnota lesných pozemkov sa zisťuje podľa vyhlášky Ministerstva spravodlivosti SR č. 492/2004 Z.z. o stanovení všeobecnej hodnoty pozemku. Znalecký posudok preukazujúci hodnotu pozemkov daňovník predloží s daňovým priznaním v lehote na podanie daňového priznania v zmysle zákona a tohto VZN. Ak daňovník hodnotu pozemku nepreukáže znaleckým posudkom, určuje sa hodnota pozemku **0,0700 €/m2** .

**Čl. 6**

**Sadzba dane**

Ročná sadzba dane z pozemkov v obci je:

|  |  |
| --- | --- |
| Druh pozemkov | Ročná sadzba dane |
| Orná pôda,vinice,ovocné sady | **0,38%** |
| Trvalé trávne porasty | **0,38%** |
| Záhrady | **0,38%** |
| Zastavané plochy a nádvoria | **0,38%** |
| Ostatné plochy | **0,38%** |
| Lesné pozemky na ktorých sú hospodárske lesy | **0,38%** |
| Stavebné pozemky | **0,38%** |

**Čl.7**

**Daň zo stavieb**

Okruh daňovníkov, predmet dane a základ dane je upravené zákonom o miestnych daniach a miestnom poplatku (§ 9 až 11).

**Čl. 8**

**Sadzba dane**

(1)Ročná sadzba dane zo stavieb v obci je :

|  |  |  |  |
| --- | --- | --- | --- |
| **Druh dane** |   |   | **Sadzba dane €/m2** |
| Stavby na bývanie a drobné stavby ktoré majú | **0,033** |
| doplnkovú funkciu pre hlavnú stavbu |   |
| Stavby na pôdohospodársku produkciu, skleníky, | **0,033** |
| stavby pre vodné hospodárstvo, stavby využívané |   |
| na | skladovanie | vlastnej | pôdohospodárskej |   |
| produkcie vrátane stavieb na vlastnú administratívu |   |
| Chaty a stavby na individuálnu rekreáciu | **0,099** |
| Samostatne stojace garáže | **0,132** |
| Priemyselné stavby a stavby slúžiace energetike, | **0,170** |
| stavby slúžiace stavebníctvu a stavby využívané na |   |
| skladovanie vlastnej produkcie vrátane stavieb na |   |
| vlastnú administratívu |   |   |
| Stavby na ostatné podnikanie a zárobkovú činnosť, | **0,330** |
| skladovanie a administratívu | súvisiace ostatným |   |
| podnikaním a zárobkovou činnosťou |   |
| Ostatné stavby |   |   | **0,099** |

(2)Ročná sadzba dane zo stavieb uvedená v Čl. 8 ods.1 tohto VZN sa zvyšuje pri viacpodlažných stavbách v obci Nová Bašta o **0,030 €**za každý aj začatý m2 zastavanej plochy za každé ďalšie podlažie okrem prvého nadzemného podlažia.

**Čl.9**

**Daň z bytov**

Okruh daňovníkov, predmet dane a základ dane je upravené zákonom o miestnych daniach a miestnom poplatku. (§ 13 až 15)

**Čl. 10**

**Sadzba dane**

Ročná sadzba dane z bytov a nebytových priestorov v obci je **0,033 €** za každý aj začatý m2 podlahovej plochy bytu,nebytového priestoru v bytovom dome.

**Čl. 11**

**Spoločné ustanovenia pre daň z nehnuteľností**

Zákonné oslobodenie od dane, vznik a zánik daňovej povinnosti je upravené zákonom o miestnych daniach a miestnom poplatku (§ 17 až 18).

**Čl. 12**

**Oslobodenie od dane a zníženie dane**

(1)Správca dane ustanovuje oslobodenie od dane z pozemkov pre:

-pozemky užívané školami a školskými zariadeniami

-pozemky, na ktorých sú cintoríny, urnové háje a rozptylové lúky,

-pásma hygienickej ochrany vodných zdrojov I. stupňa,

-pozemky verejne prístupných parkov, priestorov, detských ihrísk a športovísk,

-pozemky funkčne spojené so stavbami slúžiacimi verejnej doprave,

**TRETIA ČASŤ**

**Čl.13**

**Daň za psa**

Predmet dane, okruh daňovníkov, základ dane, vznik a zánik daňovej povinnosti, a správa dane sú upravené zákonom o miestnych daniach a miestnom poplatku (§ 22 až 28).

**Čl. 14**

**Sadzba dane**

Sadzba dane je **5,00 €**za jedného psa a kalendárny rok.

**Spoločné ustanovenia**

Daňovník ohlasuje vznik daňovej povinnosti do 30 dní od nadobudnutia psa písomne spolu so zápisom do evidencie psov a v tej istej lehote zaplatí daň na zdaňovacie obdobie. Daňová povinnosť zaniká prvým dňom mesiaca po písomnom oznámení daňovníka, že nie je chovateľom alebo držiteľom psa.

**ŠTVRTÁ ČASŤ**

**Čl.15**

**Daň za užívanie verejného priestranstva**

Predmet dane, okruh daňovníkov, základ dane, vznik a zánik daňovej povinnosti, oznamovacia povinnosť a správa dane sú upravené zákonom o miestnych daniach a miestnom poplatku.

**Čl.16**

**Verejné priestranstvá a osobitné spôsoby ich užívania**

1. Verejným priestranstvom podľa tohto nariadenia sú verejnosti prístupné pozemky vo vlastníctve obce: cesty, miestne komunikácie, námestia, chodníky a všetky ďalšie verejnosti prístupné pozemky vo vlastníctve obce.:

 parkovisko pred obchodom Fresh, pred obecným úradom, parkovisko pred kultúrnym domom, okolo kultúrneho domu, pred Penziónom, pred požiarnej zbrojnici, pri potoku oproti rodinných domov so súpisným číslom od 201 do 206, parkovisko oproti OZS, parkovisko DD a DSS a popri autobusovej zastávke v Bakove.

V pochybnostiach je obec Nová Bašta oprávnená rozhodnúť, či ide o verejné priestranstvo.

1. Osobitným užívaním verejného priestranstva sa rozumie:
2. **Umiestnenie predajného zariadenia.** Za predajné zariadenie sa považuje stánok, slúžiaci na poskytovanie služieb, slúžiaci na predaj tovaru a pod.
3. **Umiestnenie predajných stánkov na jednorázové akcie** (napr. jarmok, púť, dni obce a pod.)
4. **Umiestnenie reklamného zariadenia**. Reklamným zariadením sa rozumie zariadenie slúžiace na poskytovanie služieb na reklamné a propagačné účely a na predajné akcie spojené s podporou predaja a uvádzaním nových výrobkov na trh. Za predmetné zariadenie sa považuje stánok, stôl, reklamný pútač, šiator, reklamný stan, motorové vozidlo.
5. **Ambulantný predaj v obci.** Za ambulantný predaj v obci sa rozumie predaj z osobného motorového vozidla, z prívesného vozíka, z dodávky, z nákladného motorového vozidla, za pojazdnú opravovňu alebo prevádzkou služieb, brúsenie nožníc, nožov, oprava dáždnikov, čistenie peria a pod., z predajného stánku.
6. **Ostatné osobitné užívanie verejného priestranstva:** čo nie je uvedené v bodoch a) až d)

**Čl.17**

**Sadzba dane**

Sadzba za osobitné užívanie verejného priestranstva podľa § 16 VZN je ( za každý aj neúplný m2 a každý aj neúplny deň ) je **2,00 €/m2/deň.**

**Čl.18**

**Náležitosti oznamovacej povinnosti**

1. Osobitné užívanie verejného priestranstva podľa §15 VZN je podmienené osobitným povolením správcu dane. Daňovník je povinný písomne požiadať správcu dane o súhlas k osobitnému užívaniu verejného priestranstva na predpísanom tlačive. Daňovník v žiadosti uvedie požadované obdobie v ktorom bude užívať verejné priestranstvo, účel užívania, veľkosť plochy. Správca nie je povinný žiadosti vyhovieť.
2. Po ukončení osobitného užívania verejného priestranstva podľa §15 VZN je daňovník povinný dať verejné priestranstvo do pôvodného stavu a túto skutočnosť oznámiť správcovi dane.

**Čl.19**

**Oslobodenie od dane a podmienky na uplatnenie oslobodenia od dane**

Daň sa neplatí za osobitné užívanie verejného priestranstva: na kultúrnu a športovú akciu usporiadanú na verejnom priestranstve bez vstupného alebo akciu, ktorej celý výťažok je určený na charitatívne a verejnoprospešné účely.

**PIATA ČASŤ**

**Daň za ubytovanie**

**Čl. 20**

Predmet dane, okruh daňovníkov, základ dane, vyberanie dane a správa dane sú upravené zákonom o miestnych daniach a miestnom poplatku (§ 37 až 42).

**Čl. 21**

**Sadzba dane**

Sadzba dane je **0,35 €**za osobu a prenocovanie.

**Čl. 22**

**Náležitosti a lehota oznamovacej povinnosti platiteľa dane**

(1)Platiteľ dane za ubytovanie, ktorým je prevádzkovateľ zariadenia, ktoré poskytuje odplatné prechodné ubytovanie, je povinný podať správcovi dane písomne oznámenie o začatí a skončení prevádzkovania tohto zariadenia, resp. zmeny už ohlásených údajov v lehote do 15 dní odo dňa, keď tieto skutočnosti nastali.

(2)Platiteľ dane poskytujúci odplatné prechodné ubytovanie v súkromí je povinný v rámci oznamovacej povinnosti uviesť:

a)meno, priezvisko, titul, adresu trvalého pobytu, dátum narodenia, ak ide o fyzickú osobu, ktorá nemá trvalý pobyt na území SR,

b)zaradenie ubytovacieho zariadenia v zmysle osobitného predpisu, adresu a názov ubytovacieho zariadenia a celkovú lôžkovú kapacitu zariadenia.

(3)Platiteľ dane - právnická osoba alebo fyzická osoba podnikateľ je povinný v rámci oznamovacej povinnosti uviesť:

a)obchodné meno, IČO, sídlo, resp. miesto podnikania a kontaktné údaje,

b)údaje o štatutárnom zástupcovi alebo zástupcovi na doručovanie písomnosti v rozsahu meno, priezvisko, dátum narodenia, adresa trvalého pobytu a kontaktné údaje,

c)zaradenie ubytovacieho zariadenia v zmysle osobitného predpisu, adresu a názov ubytovacieho zariadenia a celkovú lôžkovú kapacitu zariadenia.

**Čl. 23**

**Rozsah a spôsob vedenia preukaznej evidencie pre účely dane**

(1)Platiteľ dane je povinný viesť samostatne za každé ubytovacie zariadenie na území obce evidenciu ubytovaných osôb v písomnej alebo elektronickej forme. Pre potreby kontroly dane za ubytovanie musí evidencia obsahovať mená a priezviská všetkých ubytovaných osôb s adresami ich trvalého pobytu, vrátene údajov o dátumoch prenocovania (deň príchodu a deň odchodu).

(2)Platiteľ dane je povinný na výzvu správcu dane bez zbytočného odkladu predložiť pre účely kontroly evidenciu podľa ods. 1/ tohto článku.

**Čl. 24**

**Náležitosti potvrdenia o zaplatení dane**

Platiteľ dane je povinný vydať daňovníkovi, t.j. osobe, ktorá sa ubytuje v ubytovacom zariadení doklad o zaplatení dane za ubytovanie, v ktorom vyznačí nasledovné údaje:

a)sadzbu dane na osobu v zmysle platného všeobecne záväzného nariadenia

b)počet prenocovaní

c)počet osôb, ktoré prenocovali

d)dátum od kedy do kedy bolo prechodné ubytovanie poskytnuté

e)výšku dane.

**Čl. 25**

**Spôsob a lehota odvodu dane**

(1)Platiteľ dane je povinný do 15 dní po ukončení mesiaca predložiť správcovi dane písomné oznámenie k dani za ubytovanie o počte ubytovaných osôb za predchádzajúci mesiac, za každé ubytovacie zariadenie na území obce samostatne.

(2)Náležitosti oznámenia podľa ods. 1/ stanoví správca dane.

(3)Daň za ubytovanie sa platí mesačne a je splatná bez vyrubenia do 15 dní od ukončenia mesiaca za predchádzajúci mesiac.

**Čl. 26**

**Oslobodenie od dane a podmienky na uplatnenie oslobodenia od dane**

(1)Daň sa neplatí za osobu nevidomú, bezvládnu, za držiteľov preukazu fyzickej osoby s ťažkým zdravotným postihnutím, alebo držiteľov preukazu fyzickej osoby s ťažkým zdravotným postihnutím so sprievodcom, a za osobu do 18 rokov veku.

(2)Oslobodenie od dane platiteľ dane uplatní pri výpočte dane a uvedie v poznámkach oznámenia.

**ŠIESTA ČASŤ**

**Čl.27**

**Poplatok za komunálne odpady a drobné stavebné odpady**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až 83 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**Čl.28**

**Množstvový zber**

V obci Nová Bašta je zavedený množstvový zber drobného stavebného odpadu.

**Čl.29**

**Sadzba poplatku**

(1)Sadzba poplatku komunálneho odpadu pre fyzickú osobu, ktorá má v meste trvalý pobyt alebo prechodný pobyt alebo užíva nebytový priestor, pozemnú stavbu alebo jej časť alebo objekt, ktorý nie je stavbou, alebo záhradu vinicu, ovocný sad, trvalý trávnatý porast na iný účel ako na podnikanie je **0,0329 € za osobu a kalendárny deň.**

-ročný poplatok pre fyzické osoby je **12,00 €**

-ročný poplatok pre právnické osobyje **12,00 €**

 **(2)Sadzba poplatku množstvového zberu drobného stavebného odpadu bez obsahu škodlivín za kilogram je 0,015 €.**

**Čl.30**

**Postup obce pri vyrubení poplatku a splatnosť poplatku**

(1)Obec v zmysle § 81 zákona č. 582/2004 Z.z. vyrubuje každoročne poplatok za komunálny odpad rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.

(2)Obec môže určiť platenie poplatku za komunálny odpad v splátkach, pričom splátky poplatku sú splatné v lehotách určených obcou v rozhodnutí, ktorým sa vyrubuje poplatok.

(3)Poplatok za drobný stavebný odpad bez obsahu škodlivín Obec Nová Bašta nevyrubuje rozhodnutím.

**Čl.31**

**Spôsob, forma a miesto na zaplatenie poplatku**

(1)Poplatníci platia poplatok za komunálny odpad na základe rozhodnutia vydaného obcou Nová Bašta.

(2)Poplatok za komunálny odpad je možné uhradiť na základe variabilného symbolu /č.rozhodnutia/, ktoré obdrží platiteľ v písomnej forme od správcu poplatku:

a)bezhotovostným prevodom alebo

b)hotovostným vkladom na účet správcu poplatku v peňažnom ústave alebo

c)hotovostnou platbou v pokladni Obecného úradu Nová Bašta.

(3)Poplatok za drobný stavebný odpad bez obsahu škodlivín sa platí v hotovosti priamo na zbernom mieste zamestnancovi správcu poplatku, o čom sa poplatníkovi následne vydá príjmový pokladničný doklad.

**Čl.32**

**Zníženie a odpustenie poplatku**

 Správca poplatku odpustí poplatok za obdobie, za ktoré poplatník obci preukáže splnenie podmienok na odpustenie poplatku a to tak, že viac ako 90 dní v zdaňovacom období sa nezdržiaval alebo nezdržiava na území obce na základe písomnej žiadosti.

 (a) Fyzickým osobám dlhodobo žijúcich mimo územia obce Nová Bašta, ktorí budú svoj dlhodobý pobyt dokladovať potvrdením o prechodnom pobyte, pracovnou zmluvou, nájomnou zmluvou, potvrdením od zamestnávateľa, potvrdenie o hospitalizácii, umiestnení poplatníka v ústave na výkon trestu odňatia slobody, umiestnení do ústavnej starostlivosti, umiestnení v dome dôchodcov ).

(b) Žiakom alebo študentom, ktorí navštevujú školu so sídlom na území Slovenskej republiky, na splnenie podmienky na zníženie poplatku alebo odpustenie poplatku poskytne poplatník obci údaje v rozsahu meno, priezvisko a rodné číslo alebo dátum narodenia žiaka alebo študenta, ktoré sú potrebné na overenie statusu žiaka alebo študenta.

(c) Žiak alebo študent, ktorý študuje mimo územia Slovenskej republiky dokladuje potvrdením o návšteve školy.

V prípade, že doklad podľa ods. 1 a 2 nie je v slovenskom, českom alebo maďarskom jazyku, je potrebné k dokladom predložiť aj preklad, pričom sa nevyžaduje úradný preklad.

**SIEDMA ČASŤ**

**Čl.33**

**Spoločné ustanovenia**

 (1) Miestne dane a poplatok je možné uhradiť na základe variabilného symbolu /č.rozhodnutia/, ktoré obdrží platiteľ v písomnej forme od správcu poplatku:

a)bezhotovostným prevodom alebo

b)hotovostným vkladom na účet správcu poplatku v peňažnom ústave alebo

c)hotovostnou platbou v pokladni Obecného úradu Nová Bašta.

(2)V prípade vzniku preplatku na miestnych daniach a poplatku ak nemožno použiť daňový preplatok na úhradu iného daňového nedoplatku, obec vráti tento preplatok v lehote do 30 dní na základe žiadosti daňovníka alebo poplatníka na jeho účet uvedeného v jeho žiadosti, prípadne v hotovosti z pokladne obce.

**Čl.34**

**Splatnosť a platenie dane v splátkach**

(1)Vyrubená daň z nehnuteľností, daň za psa, daň sú splatné do 15 dní odo dňa nadobudnutia právoplatnosti rozhodnutia.

(2)Správca dane môže určiť platenie dane z nehnuteľností, dane za psa**.**Splátky dane sú splatné v lehotách určených správcom dane v rozhodnutí, ktorým sa vyrubuje daň.

(3) Správca dane určuje platenie vyrubenej dane,ktorá prevyšuje sumu 30,00 € u fyzickej a sumu 500,00 € právnickej osoby v dvoch splátkach nasledovne:

* prvá splátka je splatná do 31.mája bežného roka
* druhá splátke je splatná do 30.októbra bežného roka

**Čl. 35**

**Záverečné ustanovenia**

(1) Tento VZN bolo vyvesené pred rokovaním Obecného zastupiteľstva na pripomienkovanie na úradnej tabuli obce dňa 28.11.2019. Pripomienky boli-neboli.

(2) Obecné zastupiteľstvo v obci Nová Bašta sa uznieslo na vydaní tohto VZN na svojom zasadnutí dňa .16.12.2019 uznesením č. 47/2019

(3) Toto všeobecne záväzné nariadenie bolo vyhlásené vyvesením na úradnej tabuli obce dňa

**16.12.2019 a nadobúda účinnosť 1. januára 2020.**

(4) Nadobudnutím účinnosti tohto VZN sa ruší Všeobecne záväzné nariadenie obce Nová Bašta č. 3/2017 účinné od 1.1.2018 o miestnych daniach a miestnom poplatku za komunálne odpady a drobné stavebné odpady vrátane všetkých jeho dodatkov.

Vobci  Nová Bašta, dňa 28.11.2019

 ..........................................................

 Richard Molnár,starosta obce